**Ministru kabineta noteikumu projekta „Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts precizē vairākus tiešo maksājumu nosacījumus un nosaka vairākas dalībvalsts izvēles, sākot ar 2018. gadu, jo spēkā ir stājušies jauni Eiropas Savienības tieši piemērojamie normatīvie akti.  Noteikumu projekta spēkā stāšanās laiks plānots līdz 2018. gada 20. martam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 10. marta noteikumi Nr. 126 „Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr. 126) nosaka kārtību, kādā piešķirami Eiropas Savienības tiešie maksājumi.  Ministru kabineta noteikumu projekts “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) paredzēts, lai:   1. precizētu nosacījumu par kultūraugu deklarēšanu vienotajā iesniegumā, nosakot, ka iesniegumā deklarējamā kultūrauga minimālā 60% īpatsvara prasība attiecināma uz aramzemē augošajiem vai sētajiem kultūraugiem, izņemot dārzeņu kultūraugus. Savukārt attiecībā uz dārzeņiem noteikumi papildināti ar nosacījumu par minimālo dārzeņu kultūraugu skaitu un nezāļu ierobežošanas agrotehnisko pasākumu nepieciešamību, kurus nodrošinot, platību var deklarēt par noteiktu dārzeņu kultūraugu aizņemtu platību.   Nosacījumu par minimālo dārzeņu kultūraugu skaitu nepieciešams noteikt, jo vairāku dārzeņu kultūraugu brīvprātīgi saistītā atbalsta par dārzeņiem un Lauku attīstības programmas bioloģiskās lauksaimniecības maksājuma, kopējā atbalsta summa uz hektāru gadā pārsniedz 900 eiro un, piemērojot augstu atbalsta līmeni viena sektora kultūraugiem, pastāv augsts nepamatota atbalsta pieprasīšanas risks, deklarējot par dārzeņu kultūraugu platībām nekoptus laukus, kuros dominē nezāles un konstatējams rets, dārzeņu audzēšanas praksei neatbilstošs dārzeņu kultūraugu skaits.  Nosacījumu par minimālo dārzeņu kultūraugu skaitu tiks piemērots strīdus gadījumos, kad Lauku atbalsta dienests konstatēs, ka vienotajā iesniegumā deklarētais dārzeņu kultūraugs dabā aizņem nelielu daļu no atbalstam pieteiktās platības un dārzeņu kultūraugs netiek audzēts saskaņā ar dārzeņu audzēšanai piemērotu agrotehniku;   1. papildinātu atkāpi par to, ka Lauku atbalsta dienests var noraidīt lauksaimnieka iesniegumu par lauku bloku precizēšanu lauku reģistra informācijas sistēmā, ja izmaiņas attiecas uz mazāk nekā 2 procentiem no lauku bloku platības ar platības ierobežojumu, kas ir mazāks par 0,1 ha; 2. pieļautu atvieglojumu ilggadīgo zālāju nopļaušanas prasībā, tajos saglabājot nenopļautus vai nenoganītus atsevišķus zāles laukumus līdz 0,1 ha platībā, pēc Latvijas Dabas fonda ierosinājuma, lai tādējādi veicinātu bioloģisko daudzveidību; 3. paredzētu tiešo maksājumu saņemšanu arī par platībām, kurās iesētas kaņepju saglabājamās šķirnes sēklas; 4. tehniski precizētu prasību, ar kuru par ekoloģiski nozīmīgu platību atzīst grāvjus, novēršot neprecīzas atsauces uz prasības īstenošanā izmantojamām informācijas sistēmām, kā arī paredzot pienākumu lauksaimniekam pēc Lauku atbalsta dienesta pieprasījuma iesniegt pierādījumus par to, ka grāvis, kas tiek deklarēts kā ainavas elements, lai izpildītu ekoloģiski nozīmīgas platības uzturēšanas prasību, ir viņa īpašumā vai lietošanā; 5. precizētu vairākus tiešo maksājumu nosacījumus un noteiktu vairākas dalībvalsts izvēles, sākot ar 2018. gadu, jo spēkā ir stājusies Eiropas Parlamenta un Padomes 2017. gada 13. decembra Regula (ES) 2017/2393, ar ko groza Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA), (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību, (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, (ES) Nr. 1308/2013, ar ko izveido lauksaimniecības produktu tirgu kopīgu organizāciju un (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu (turpmāk – regula 2017/2393):  * pielāgojot maksājuma gados jauniem lauksaimniekiem aprēķinu, maksājuma summas aprēķinā izmantojot 35 procentus no valsts vidējā maksājuma par hektāru un tos reizinot ar lauksaimnieka deklarēto atbalsttiesīgo hektāru skaitu; * noteiktu dalībvalsts izvēli par aktīva lauksaimnieka nosacījuma piemērošanas pārtraukšanu, sākot ar 2018. gadu. Līdz šim aktīva lauksaimnieka nosacījums bija obligāti jāpiemēro, nepiešķirot tiešos maksājumus atbalsta pretendentiem, kuriem aprēķinātie tiešie maksājumi iepriekšējā gadā pārsniedz 5000 *euro* un kuri darbojās “negatīvajā” sarakstā iekļautajās nozarēs, ja vien tie nepierādīja atbilstību noteiktiem kritērijiem.   Praksē ir pierādījies, ka šī nosacījuma piemērošana neatrisina “dīvānzemnieku” problēmu, kā arī rada pārspīlētu administratīvo slogu saimnieciskās darbības veicējiem, kas nodarbojas ar reālu lauksaimniecisko darbību, tomēr diversificētā darījumdarbības rakstura dēļ tiek iekļauti “negatīvajā” sarakstā. Šī nosacījuma administrēšana arī radīja pārmērīgu slogu, lai apkopotu un analizētu informāciju par saimnieciskās darbības veicējiem no dažādiem reģistriem un izskatītu saimnieciskās darbības veicēju iesniegtos pierādījumus par lauksaimniecisko aktivitāti, samaksātajiem nodokļiem un izmaksātajām algām saistībā ar lauksaimniecisko darbību.  Šī nosacījuma piemērošana Latvijā nesniedza gaidīto rezultātu un nav attaisnojusi tā īstenošanā ieguldītos resursus;   * paredzot atsevišķu kultūras kodu speltas kviešiem, jo līdz ar regulas 2017/2393 stāšanos spēkā speltas kvieši tiek uzskatīti par atsevišķu kultūraugu dažādošanas prasības izpildei maksājuma par klimatam un videi labvēlīgu lauksaimniecības praksi (turpmāk – zaļināšanas maksājums) vajadzībām; * tehniski precizējot svēruma koeficientu, kas tiek izmantots, lai noteiktu slāpekli piesaistošu kultūraugu aizņemtas platības devumu ekoloģiski nozīmīgas platības aprēķinā zaļināšanas maksājuma vajadzībām;  1. mainītu saimniecības dibināšanas kritēriju maksājuma gados jauniem lauksaimniekiem saņemšanai. Projekts paredz, ka par saimniecības dibināšanu uzskatāma arī personai piederošo lauksaimniecības dzīvnieku reģistrācija Lauksamniecības datu centrā, ja to skaits atbilst vismaz trim nosacītajām liellopu vienībām, tādējādi aizstājot pašreiz paredzēto lauksaimniecisko darbību deklarēšanu Valsts ieņēmumu dienestā kā personas saimnieciskās darbības jomu. Valsts ieņēmumu dienesta rīcībā ir nepilnīga informācija par vēsturiskajiem datiem attiecībā uz nodokļu maksātāju reģistrētajiem darbības veidiem un periodu, lai korekti izvērtētu pretendenta atbilstību maksājuma gados jaunu lauksaimnieku saņemšanas nosacījumiem; 2. papildinātu brīvprātīgā saistītā atbalsta (turpmāk – BSA) nosacījumus attiecībā uz zīdītājgovīm par atnešanās periodu; 3. svītrotu no noslēguma jautājumiem pārejas normu par vienoto iesnieguma iesniegšanu papīra formā lauksaimniekiem, kuru rīcībā ir mazāk nekā 10 hektāru lauksaimniecības zemes, jo 2018. gadā stājas spēkā Lauku atbalsta dienesta likuma 3.1 pants, kurā noteikts, ka atbalsta pretendentiem iesniegumi valsts atbalsta un Eiropas Savienības atbalsta saņemšanai ir jāiesniedz, izmantojot elektronisko pieteikšanās sistēmu.   Elektroniskā pieteikšanās sistēma vienotā iesnieguma iesniegšanai jau kopš 2015. gadā bija obligāta tiem atbalsta pretendentiem, kuru rīcībā bija vismaz 10 hektāru aramzemes;   1. noteiktu atvieglojumus kultūraugu dažādošanas prasības piemērošanai 2018. gadā lauksaimniekiem, kuriem noteiktas neiesēto ziemāju vai plūdos zaudētās platības, paredzot zemākus prasības piemērošanas sliekšņus. Šāds atvieglojums ir paredzēts Komisijas Īstenošanas lēmuma, ar ko pieļauj atkāpes no Eiropas Parlamenta un Padomes Regulas (ES) Nr. 1307/2013 attiecībā uz atsevišķu nosacījumu īstenošanu saistībā ar zaļināšanas maksājumu par 2018. pieprasījuma gadu Dānijā, Igaunijā, Latvijā, Lietuvā un Somijā, projektā, ko ir izplatījusi Eiropas Komisija. Lai nodrošinātu šī lēmuma īstenošanu, tas ir jāpārņem Latvijas normatīvajos aktos līdz ar tā spēkā stāšanās brīdi, tādēļ noteikumu projektā papildus ir iekļauts arī punkts, ar ko tiek noteikts, ka šis atvieglojums tiek piemērota līdz ar brīdi, kad stāsies spēkā Komisijas lēmums. Dalībvalstu balsojums par šo lēmumu tiks veikts š.g. 20. martā Tiešo maksājumu un Lauku attīstības komitejā; 2. papildinātu kultūraugu un zemes izmantošanas veidu kodu sarakstu ar “Kaupo” šķirnes rudziem, ņemot vērā nepieciešamību pēc statistikas datiem par šo rudzu šķirni; 3. tehniski precizētu savstarpējās atbilstības obligātās apsaimniekošanas prasību sarakstu aitu un kazu identifikācijas un reģistrācijas jomā, novēršot neprecīzu atsauci; 4. paredzētu maksimālo finansējuma apmēru 2018. gadam katram BSA veidam.   Kopējais BSA apmērs Latvijai tiek noteikts ar Eiropas Komisijas īstenošanas aktu, savukārt atbalsta maksimālais apmērs sadalījumā pa atbalsta veidiem jānosaka dalībvalstij. Atbalsta maksimālais apmērs sadalījumā pa atbalsta veidiem ir noteikts periodam no 2015. līdz 2020. gadam un, izmantojot Lauksaimniecības tirgus vadības un uzraudzības informācijas sistēmu, paziņots Eiropas Komisijai. Plānotais finansējuma apmērs 2018. gadam sadalījumā pa nozarēm nav mainīts un tiek paredzēts saskaņā ar noteikto un Eiropas Komisijai paziņoto apmēru. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija konsultējās ar Lauku atbalsta dienesta, Valsts augu aizsardzības dienesta un Lauksaimniecības datu centra speciālistiem. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 59 435 lauksaimnieki (2017. gadā vienotā platības maksājuma atbalstam pieteicās 46 027 pretendenti un dalībai mazo lauksaimnieku atbalsta shēmā iesniegumu iesniedza 13 408 lauksaimnieki), tajā skaitā lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kas pieteiksies atbalsta maksājumiem 2018. un turpmākajos gados un īstenos attiecīgos tiešo maksājumu saņemšanas nosacījumus.  2017. gadā aktīva lauksaimnieka statuss bija jāpierāda 92 atbalsta pretendentiem, no kuriem 90 to sekmīgi izdarīja.  Maksājuma gados jauniem lauksaimniekiem saņemšanai pieteicās aptuveni 3220 lauksaimnieku.  Ar grozījumiem noteikumos Nr. 126 netiks pārkāpts tiesiskās paļāvības princips, jo lauksaimnieka tiesības netiek ierobežotas. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu grozījumi nerada papildu informācijas sniegšanas pienākumu, tie arī neveido administratīvo slogu.  Atceļot aktīva lauksaimnieka piemērošanu, administratīvais slogs tiks mazināts gan Lauku atbalsta dienestam, gan tiem saimnieciskās darbības veicējiem, kuriem bija jāpierāda aktīva lauksaimnieka nosacījumu izpilde. |
| 3. | Administratīvo izmaksu monetārs novērtējums | Atceļot aktīva lauksaimnieka piemērošanu, saimnieciskās darbības veicējiem vairāk nebūs pienākuma aizpildīt aktīva lauksaimnieka statusa pierādījuma deklarāciju.  Šī deklarācija bija jāaizpilda atbalsta pretendentiem, kuriem aprēķinātie tiešie maksājumi iepriekšējā gadā pārsniedza 5000 *euro* un kuri darbojas “negatīvajā” sarakstā iekļautajās nozarēs, lai pierādītu atbilstību noteiktajiem aktīva lauksaimnieka kritērijiem.  2017. gadā šī deklarācija bija jāaizpilda 92 atbalsta pretendentiem. Lai aprēķinātu administratīvo izmaksu samazinājumu, tiek pieņemts, ka iepazīšanas ar veidlapu un veidlapas aizpildīšana vidēji aizņēma 23 minūtes (0,38 stundas).  Lai nodrošinātu informācijas ticamību, deklarācijas aizpildītājam tika pieprasīts pievienot zvērināta revidenta ziņojumu, kas apstiprināja deklarācijā sniegto ziņu patiesumu.Tiek pieņemts, ka revidenta pakalpojumu izmaksas vidēji sastādīja 300 *euro*.  Aprēķinā izmantots pieņēmums, ka vidējā darba alga ir 5,19 *euro* stundā (Centrālās statistikas pārvaldes dati: 2016. gada mēneša vidējā darba samaksa: 859 *euro*, 2017. gadā: 165,58 stundas/mēnesī).  Administratīvo izmaksu samazinājums:  C = (5,19 x 0,38 + 300) x 92 x 1 = 27 781,44 *euro*  Citi noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Noteikumu projektā ietverto atbilstības prasību izpilde neradīs papildus izmaksas atbalsta pretendentiem. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 255292000 | 0 | 280154000 | 0 | 302754000 | 0 | -302754000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255292000 | 0 | 280154000 | 0 | 302754000 | 0 | -302754000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 255292000 | 0 | 280154000 | 0 | 302754000 | 0 | -302754000 |
| 2.1. valsts pamatbudžets | 255292000 | 0 | 280154000 | 0 | 302754000 | 0 | -302754000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar ES tiesību aktos noteikto Latvijas aploksni:  2018. gadā kopējie izdevumi – tiešie maksājumi 255 292 000 *euro* apmērā;  2019. gadā kopējie izdevumi – tiešie maksājumi 280 154 000 *euro* apmērā;  2020. gadā kopējie izdevumi – tiešie maksājumi 302 754 000 *euro* apmērā.  Papildus bez tabulā minētajiem tiešo maksājumu izdevumiem ar 2016. gada 16. augusta Ministru Kabineta protokola Nr.40 59.§ 4. punktu ir apstiprināti 13 milj. EUR pārejas posma valsts atbalstam gan 2018. gadā, gan 2019. gadā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | Saistībā ar tiešo maksājumu shēmu atbalsta saņēmējiem 2018., 2019. un 2020. gadā tiks izmaksāts atbalsts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.  2021. gada budžeta izdevumus vēl nav iespējams paredzēt, tāpēc ka finansējuma apmērs tiešajam atbalstam lauksaimniecībā nākamajā plānošanas periodā tiks noteikts, ievērojot sarunu rezultātus par nākamā perioda daudzgadu budžeta finanšu ietvaru. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādām regulām:  1) Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (turpmāk – regula Nr. 1307/2013);  2) regulu 2017/2393 |
| 2. | Citas starptautiskās saistības | Projekts šo jomu neskar. |
| 3. | Cita informācija | Projektā tiek veikta dalībvalsts izvēle, kas ir paredzēta Komisijas Īstenošanas lēmuma, ar ko pieļauj atkāpes no Eiropas Parlamenta un Padomes Regulas (ES) Nr. 1307/2013 attiecībā uz atsevišķu nosacījumu īstenošanu saistībā ar zaļināšanas maksājumu par 2018. pieprasījuma gadu Dānijā, Igaunijā, Latvijā, Lietuvā un Somijā, projektā, ko ir izplatījusi Eiropas Komisija. Dalībvalstu balsojums par šo lēmumu tiks veikts š.g. 20. martā Tiešo maksājumu un Lauku attīstības komitejā.  Lai nodrošinātu šī lēmuma īstenošanu, tas ir jāpārņem Latvijas normatīvajos aktos līdz ar tā spēkā stāšanās brīdi, tādēļ noteikumu projektā papildus ir iekļauts arī punkts, ar ko tiek noteikts, ka šis atvieglojums tiek piemērota līdz ar brīdi, kad stāsies spēkā Komisijas lēmums.  Komisijas Īstenošanas lēmums kā dalībvalsts izvēli paredz sekojošus atvieglojumus no regulas Nr. 1307/2013 44. panta 1. punktā noteiktās kultūraugu dažādošanas prasības piemērošanas, lai saņemtu zaļināšanas maksājumu, 2018. gadā lauksaimniekiem, kuriem noteiktas neiesēto ziemāju vai plūdos zaudētās platības:  1) spēkā esošā prasība par obligātu divu dažādu kultūraugu audzēšanu, kur galvenā kultūrauga platība nepārsniedz 75% no aramzemes gadījumos, kad lauksaimnieka aramzemes platība ir no 10 līdz 30 ir jāizpilda tikai tiem lauksaimniekiem, kuru rīcībā ir aramzemes platība sākot no 30 līdz 150 hektāriem;  2) savukārt prasība par obligātu trīs dažādu kultūraugu audzēšanu, kur galvenā kultūrauga platība nepārsniedz 75 % un divu galveno kultūraugu platība nepārsniedz 95 % no aramzemes, gadījumos, kad lauksaimnieka aramzemes platība ir lielāka par 30 hektāriem ir jāizpilda tikai tiem lauksaimniekiem, kuru rīcībā ir aramzemes platība, kas ir lielāka par 150 hektāriem. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Regula Nr. 1307/2013 un regula 2017/2393 | | | |
| A | B | C | | D |
| Regulas Nr. 1307/2013 50. panta 8. punkts | 9. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 1307/2013 9. panta 8. punkts | 12. punkts | Ieviests pilnībā. | | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 1307/2013 nosacījumi ir jāpiemēro ikvienai dalībvalstij, lai piešķirtu atbalstu lauksaimniekiem saistībā ar tiešo maksājumu shēmām, tomēr šīs regulas dod arī iespēju dalībvalstij izvēlēties ieviest noteiktas normas vai paredz pienākumu noteikt kārtību.  Regulas Nr.1307/2013 50. panta 8. punktā, kas ir grozīts ar regulas 2017/2393 3. panta 10. punktu, ir noteikts, ka dalībvalstis maksājumu gados jaunajiem lauksaimniekiem summu var aprēķināt 25–50 % apmērā no valsts vidējā maksājuma par hektāru 2020. gadā, šo summu reizinot ar lauksaimnieka deklarēto atbalsttiesīgo hektāru skaitu. Noteikumos ir noteikts, ka maksājuma gados jaunajiem lauksaimniekiem likme par hektāru tiek aprēķināta 35% apmērā no valsts vidējā maksājuma par hektāru 2020. gadā, ņemot vērā noteikto finansējumu maksājumam gados jaunajiem lauksaimniekiem, lai tādējādi maksimāli izmantotu pieļaujamo finansējumu šai atbalsta shēmai.  Regulas Nr. 1307/2013 9. panta 8. punkts līdz ar regulas 2017/2393 3. panta 3. punktu nosaka, ka dalībvalstis no 2018. gada var nolemt pārtraukt aktīvā lauksaimnieka nosacījuma piemērošanu. Noteikumu projektā šī iespēja ir izmantota, jo šī nosacījuma piemērošana Latvijā nesniedza gaidīto rezultātu un nav attaisnojusi tā īstenošanā ieguldītos resursus. Aktīvā lauksaimnieka nosacījuma piemērošana, kā to paredz regula Nr. 1307/2013, neatrisina “dīvānzemnieku” problēmu, kā arī rada pārspīlētu administratīvo slogu saimnieciskās darbības veicējiem, kas nodarbojas ar reālu lauksaimniecisko darbību, tomēr diversificētā darījumdarbības rakstura dēļ tiek iekļauti “negatīvajā” sarakstā. Šī nosacījuma administrēšana arī radīja pārmērīgu slogu, lai apkopotu un analizētu informāciju par saimnieciskās darbības veicējiem no dažādiem reģistriem un izskatītu saimnieciskās darbības veicēju iesniegtos pierādījumus par lauksaimniecisko aktivitāti, samaksātajiem nodokļiem un izmaksātajām algām saistībā ar lauksaimniecisko darbību. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. | | | |
| A | B | | C | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts saskaņošanai lauksaimnieku sabiedriskajām organizācijām.  Šī gada 21. februārī tika organizēta Tiešo maksājumu darba grupas sanāksme, kurā lauksaimnieku organizācijas tika iepazīstinātas ar grozījumiem noteikumos.  Noteikumu projekts tika publicēts Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Pēc publicēšanas Zemkopības ministrijas tīmekļa vietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Lauksaimnieku sabiedrisko organizāciju iesniegtie priekšlikumi ir izvērtēti.  Šī gada 20. februārī Zemkopības ministrija saņēma Latvijas Augļkopju asociācijas vēstuli Nr.3 par stādījumu biezību un attālumiem. Vēstulē asociācija ir izteikusi iebildumus pret kultūraugu deklarēšanas noteiktajām minimālajām normām attiecībā uz augļu kokiem un ogulājiem. Latvijas Augļkopju asociācijas iebildums tika ņemts vērā. No noteikumu projekta ir dzēsta prasība par  kultūraugu deklarēšanas noteiktajām minimālajām normām attiecībā uz augļu kokiem un ogulājiem.  Šī gada 5. martā Zemkopības ministrija saņēma Latvijas Bioloģiskās lauksaimniecības asociācijas (turpmāk – LBLA) vēstuli Nr.10/03-2018 par sagatavoto noteikumu projektu.  Ņemts vērā LBLA priekšlikums dzēst prasību par  minimālajām normām attiecībā uz augļu koku un ogulāju deklarēšanu, kā arī iebildums par noteikumu projektā izteiktajā 67.1. apakšpunktā noteikto termiņu 15. septembri, tas aizstāts ar 15. oktobri.  Savukārt LBLA iebildums par minimālo dārzeņu kultūraugu skaita uz vienu hektāru dārzeņu kultūraugu deklarēšanai nav ņemts vērā un saglabāta prasība par minimālo dārzeņu kultūraugu skaita, ņemot vērā augsto nepamatota atbalsta pieprasīšanas risku, kas rodas deklarējot dārzeņu atbalstam platības, kurās dominē nezāles un konstatējams dārzeņu audzēšanas praksei neatbilstošs dārzeņu skaits.  Par LBLA ierosinātajiem principiem sankciju piemērošanā norādāms, ka šādi principi jau ir paredzēti saskaņā ar ES normatīvajiem aktiem tiešo maksājumu piemērošanā un sankciju piemērošanas noteikumi ir tieši piemērojami saskaņā ar regulā Nr. 640/2014 noteiktajiem maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā.  LBLA norāde, ka noteikumu projekts nav saskaņots ar visām lauksaimniecības nozaru organizācijām, ir noraidāms, ņemot vērā anotācijas VI sadaļas 1. punktā minēto informāciju.  LBLA priekšlikums neieviest 2018. gadā nosacījumu par minimālo dārzeņu kultūraugu skaita noteikšanu uz vienu kvadrātmetru dārzeņu kultūraugu deklarēšanai nav ņemts vērā, jo prasība neietekmē kultūraugu audzēšanas veidu un kopšanas agrotehniku, neierobežo lauksaimnieku iespējas audzēt dārzeņus saskaņā ar tradicionālajām metodēm. Minētā prasība nosaka minimālo dārzeņu kultūraugu skaitu, kas nepieciešams, lai attiecīgo lauku varētu deklarēt par konkrētu dārzeņu aizņemtu platību un varētu saņemt noteiktiem dārzeņiem paredzētu atbalstu.  Šī gada 13. martā no Valsts kancelejas tika saņemti Daugavpils lauksaimnieku apvienības (turpmāk – DLA) iebildumi.  Ņemts vērā DLA priekšlikums dzēst prasību par minimālajām normām attiecībā uz augļu koku un ogulāju deklarēšanu.  Ņemts vērā, DLA priekšlikums dzēst no noteikuma projekta priekšlikumu papildināt tiešmaksājumu noteikumus ar punktu 17.1, kas paredzētu pienākumu lauksaimniekam veikt izmaiņas vienotajā iesniegumā un mainīt dārzeņu kultūrauga kodu ar nezāļu laukam atbilstošu zemes izmantošanas veida kodu 792 gadījumā, ja deklarētajā dārzeņu platībā netiek nodrošināts minimālais dārzeņu kultūraugu skaits. Ņemot vērā 17.1.punkta dzēšanu, neaktuāls kļūst DLA iebildums saistībā ar lieka administratīvā sloga rašanos.  DLA rosina noteikt graudaugu un citās nozarēs līdzīgu nosacījumu tam, kas paredzēts dārzeņu nozarē par minimālo dārzeņu kultūraugu skaitu. Šajā sakarā norādāms, ka līdzīgs nosacījums jau pastāv un par aramzemē audzētu vai sētu kultūraugu deklarēšanu tiešmaksājumu noteikumu 14.punktā noteikts, ka vienotajā iesniegumā norādāms tā kultūrauga kods, kurš konkrētajā laukā aug vai ir iesēts līdz kārtējā gada 25. jūnijam un dominē līdz kārtējā gada 31. augustam, pārsniedzot 60 procentu no laukā augošajiem augiem, tostarp tiem, kas iesējušies dabiski.  DLA rosina papildināt noteikumu projektu ar metodiku minimālā dārzeņu kultūraugu skaita noteikšanai. Ņemot vērā apstākli, ka tiek dzēst noteikumu 17.1punkts, tad ierosinājums kļūst neaktuāls. Taču metodika tiks ievietota Zemkopības ministrijas tīmekļa vietnē.  Uz noteikumu projektu tieši neattiecas DLA apgalvojums par divkāršu soda piemērošanu bioloģiskajā lauksaimniecībā, jo tiešmaksājumi neparedz sankciju piemērošanas kārtību.  DLA aicina papildināt noteikumu projektu ar nosacījumu, kas noteiktu kultūrauga koda maiņu gadījumos, kad kontrolējošā institūcija konstatē neatbilstošu augu aizsardzības līdzekļu lietošanu. Minēto priekšlikumu nevar ņemt vērā, jo kultūrauga deklarēšana nav saistīta ar augu aizsardzības līdzekļu lietošanu. Taču jānorāda, ka pārkāpums par neatbilstošu augu aizsardzības līdzekļu lietošanu ir sasaistīts ar maksājumu saņemšanu un pārkāpumu konstatēšanas gadījumā tiek piemērots samazinājums visai lauksaimniekam platībmaksājumu atbalsta summai. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauku atbalsta dienests, Valsts augu aizsardzības dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs J. Dūklavs

Zemkopības ministrijas valsts sekretāre D. Lucaua

Orlovskis 67027370

andris.orlovskis@zm.gov.lv